El dijous 28 s'inaugura l'exposició fotogràfica “Racons del nostre poble”
28 de abril de 2016 19:30

El dijous 28 d'abril a les 19,30 hores s'inaugurarà en el Centre Sociocultural de l'Eliana una exposició de fotografies que mostra imatges de diversos llocs del municipi. Sota el títol de “Racons del nostre poble”, la fotògrafa local Pili Soler acosta a l'espectador a paisatges que resulten coneguts per als veïns però que es converteixen en inèdits en aportar l'autora la seua mirada particular.

Es tracta d'una col·lecció de 40 fotografies recopilades al llarg dels últims dos anys i sobre les quals la fotògrafa ha renunciat a qualsevol tipus de retoc digital, la qual cosa confereix a les imatges un caràcter d'autenticitat i bellesa natural. La majoria d'elles paisatges urbans, sense oblidar-se d'edificis emblemàtics o moments de les festes i tradicions locals.

Pili Soler exerceix de fotògrafa amateur des de 2004 i moltes de les seues instantànies han sigut publicades a través de les xarxes socials. L'exposició romandrà oberta al públic fins al dia 12 de maig i es pot visitar de dilluns a divendres en horari de 9 a 15 i de 16 a 21 hores.